Playerunknown's Battlegroundsin tulevaisuus, osa 3 - Eurheilu.com
Playerunknown's Battlegroundsin tulevaisuus, osa 3
Tatu "Tatux" Toivanen 30.10.2017 / 21:59 Artikkeli PLAYERUNKNOWN'S BATTLEGROUNDS
Bluehole suunnittelee PlayerUnknown's Battlegroundsin täysjulkaisua vuoden lopulle. Peli on vielä Early Access -tilassa, mutta peliä on silti myyty jo yli 17 miljoonaa kappaletta ja samanaikaisia pelaajia on ollut parhaimmillaan 2 miljoonaa.
PlayerUnknown's Battlegrounds on noussut alle vuodessa Steamin ykköspeliksi ja sen nousu ei näytä hidastuvan. Pelinkehittäjät päivittävät peliä edelleen suunniteltuun tahtiin ja pelin täysversio eli PC 1.0 -versio on näillä näkymin tulossa vuoden lopussa. Battlegroundsin täyden julkaisun yhteydessä julkaistaan todennäköisesti myös sen Xbox-versio, jota pelaajat pääsivät testaamaan Gamescom 2017 -tapahtumassa.
Uusia kiipeilymekaniikoita on odotettu jo monta kuukautta, mutta odotus on melkein ohi. Tällä viikolla testiserverille tulee uusi päivitys ja pelaajat pääsevät vihdoinkin testaamaan kiipeilyä. Vielä ei ole tietoa milloin vaulting saadaan virallisille servereille.
Brendan "PLAYERUNKNOWN" Greenen mukaan pelin täydessä julkaisussa saadaan varmuudella:
Perusteellinen virheiden korjaus ajoneuvojen toimivuuteen
Servereiden optimointi ja vakautus
Servereiden tickraten parannus
3D uusinnat
"Bullet physics rework"
Greene halusi kuitenkin muistuttaa, että pelin kehitys ei todellakaan lopu julkaisussa, vaan peliä päivitetään vielä vuosia. Lisäksi pelin täysversio tulee luultavasti sisältämään laatikoita, jotka saa auki vain maksullisilla avaimilla. Greene on aiemmin vihjannut haluistaan rakentaa pelin virtuaalisille tavaroille arvokkaan ekonomia.
Uudesta kartasta ei ole saatu lähiaikoina lisätietoja, mutta sen voi olettaa tulevan pelin täysjulkaisun mukana. Kartasta on kuitenkin julkaistu lisää kuvia:
Turnauksia ja sarjoja järjestetään netissä tiuhaan tahtiin ja todella monet organisaatiot ovat jo hankkineet vakituiset joukkueet. Viimeisimpinä mukaan lähteneitä organisaatioita on mm. Evil Geniuses ja PENTA Sports.
PlayerUnknown's Battlegrounds -turnauksia tullaan näkemään paljon enemmän täysversion julkaisun jälkeen. Nähtäväksi jää, järjestääkö Bluehole itse isoja turnauksia vai jääkö vastuu niistä esimerkiksi ESL:lle.
Kansikuva: steam.cyrotank
Lähteet: steam